  Виталий Пронин Пичи Пурга ёросысь Баграш-Бигра гуртысь тури.Арлы быдэ Сьӧлта ёросысь Кильмезское муниципал кылдытэтысь гуртъёс куспын вожвылъяськон ортче - кинлэн урамъёсыз чебересьгес.Гуртоос ульчаоссэс мыло-кыдо сузяло, лымы скульптураос лэсьто. Котьку но адӟем карымон луо Югдон гуртысь Молодёжная урамын улӥсьёслэн ужъёссы.  Туэ югдонъёслэн азбаръёсазы кылдӥзы выжыкылысь пӧйшуръёс - йӧ корка пушказ, атаслэсь кышкаса, ӟичы ватӥськиз, мукет юрт вӧзын лымы мунёен ваче ки кутӥськизы лудкеч но коӵыш.  Нылпи садысь пиналъёс но палэнэ ӧз кыле, соос яратоно мультфильмъёсысьтызы геройёсты погыллязы. Нош школалэн азбараз лымыпогъёслэсь армия кылдӥз.Югдонъёс борды итӥськизы Зямайын, Квашурын, Мадьярын улӥсьёс. Кылсярысь, Квашурысь Батуевъёслэн семьязы 2 метр ӝужда лымыпог лэсьтӥз.Татьяна Зорина  